|  |
| --- |
| Pielikums Daugavpils pilsētas domes2020.gada 28.augustalēmumam Nr.366 |

**Daugavpils pilsētas Izglītības pārvaldes**

**ziņojums par izglītības iestāžu gatavību 2020./2021.mācību gadam**

1. **Vispārēja informācija par izglītības iestādēm**

|  |
| --- |
| **Pirmsskolas izglītības iestādes** |
| Statistika (iestādes, izglītojamie) | 2020./2021.mācību gadā Daugavpils pilsētas Izglītības pārvaldes (turpmāk – DPIP) padotībā būs 27 pirmsskolas izglītības iestādes (turpmāk – PII). Pirmsskolas izglītības programmas īstenos J.Raiņa Daugavpils 6.vidusskola (3 grupas) un Stropu pamatskola- attīstības centrs (4 grupas). Bērnu skaits, kas apmeklēs PII jaunajā mācību gadā,salīdzinot ar 2019./2020.m.g., būs mazliet mazāks – 4500 izglītojamie. Pirmsskolas izglītības iestādēs darbosies 235 grupas. Par vienu grupu mazāk strādās 8.PII un 28.PII (grupas netika nokomplektētas bērnu trūkuma dēļ).Visās pārējās PII grupas ir nokomplektētas, ievērojot Daugavpils pilsētas domes 2009.g. 10.septembra noteikumus Nr.8 „Par minimālo un maksimālo bērnu skaitu Daugavpils pilsētas pirmsskolas izglītības iestādes grupās”. Aptuveni 38 bērni gaida vietu vecāku izvēlētajās konkrētajās PII. Pārsvarā tie ir 1 – 3 gadus veci bērni. PII absolventu skaits 2020.gadā bija 798, kas ir mazāk nekā iepriekšējā gadā (salīdzinājumam: 2008.g. – 791; 2009.g. – 771; 2010.g. – 749; 2011.g. – 681; 2012.g. – 697; 2013.g. – 799; 2014.g. – 836; 2015.g. - 909; 2016.g. – 857; 2017.g. – 766; 2018.g.- 680; 2019.g. - 828). |
| Izglītības programmas | No 27 pirmsskolas izglītības iestādēm piecas (7.PII, 12.PII, 13.PII, 21.PII, 24.PII) 2020./2021.m.g. īstenos Vispārējās pirmsskolas izglītības programmu tikai latviešu valodā, pārējās iestādes strādās, izmantojot bilingvālo pieeju, un īstenos Mazākumtautību vispārējās pirmsskolas izglītības programmu un dažās grupās Vispārējās pirmsskolas izglītības programmu.Atbilstoši vecāku pieprasījumam mazākumtautību pirmsskolas izglītības iestādēs vēl astoņas grupas mainīs izglītības programmu un īstenos „Vispārējās pirmsskolas izglītības programmu” latviešu valodā. Šajā mācību gadā mazākumtautību iestādēs latviešu grupu skaits būs šāds: 1.PII (4 grupas), 3.PII (2 grupas), 4. PII (2 grupas), 5.PII (3 grupas), 8.PII (2 grupas), 9.PII (2 grupas), 14.PII (3 grupas), 18.PII (1 grupa), 20.PII (6 grupas), 22.PII (1 grupa), 23.PII (5 grupas), 26.PII (5 grupas), 27.PII (3 grupas), 32.PII (5 grupas), Ruģeļu PII (5 grupas) un J.Raiņa Daugavpils 6.vidusskolā (1 grupa), Daugavpils Stropu pamatskolas-attīstības centrā (1 grupa).* Pirmsskolas vecuma bērniem plaši tiks piedāvātas speciālās pirmsskolas izglītības programmas Stropu pamatskola-attīstības centrā (turpmāk - SPIP);
* SPIP izglītojamajiem ar valodas attīstības traucējumiem (18.PII);
* Mazākumtautību SPIP izglītojamajiem ar valodas attīstības traucējumiem (18.PII, 17.PII, 15.PII, 20.PII, 32.PII, 4.PII);
* SPIP un Mazākumtautību SPIP izglītojamajiem ar redzes attīstības traucējumiem (9.PII);
* SPIP un Mazākumtautību SPIP izglītojamajiem ar somatiskām saslimšanām (4.PII);
* SPIP un Mazākumtautību SPIP izglītojamajiem ar jauktiem attīstības traucējumiem;
* Mazākumtautību SPIP izglītojamajiem ar jauktiem attīstības traucējumiem (32.PII, 4.PII; 15.PII);
* SPIP un Mazākumtautību SPIP izglītojamajiem ar garīgās attīstības traucējumiem;
* SPIP un Mazākumtautību SPIP izglītojamajiem ar garīgās veselības un vairākiem smagiem attīstības traucējumiem;
* Mazākumtautību SPIP izglītojamajiem ar dzirdes attīstības traucējumiem (15.PII).

Visās pirmsskolas izglītības iestādēs metodiskā mācību un rotaļu bāze atbilst programmu prasībām, tā tiek regulāri atjaunota un papildināta. |
| Personāla raksturojums | Jaunajā mācību gadā pirmsskolas izglītības iestādēs strādās 589 pedagogi, no kuriem 39 strādā vairākās izglītības iestādēs. Visu pedagogu izglītība un kvalifikācija atbilst 2018.g.11.septembra MK noteikumu Nr.569 „Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” prasībām.Profesionālās darbības kvalitātes pakāpes pedagogi iegūst, izvērtējot savas kompetences un darba pieredzi. Vakantās likmes aizpildīja iestāžu pedagogi, piekrītot strādāt uz pilnu likmi.Saskaņā ar izglītības iestāžu sniegtajām ziņām uz 18.08.2020. izglītības iestādēs ir 16.06 vakantas pedagoģiskās likmes.Pārsvarā tās aizpildīs iestāžu pedagogi, kuri piekritīs strādāt uz pilnu likmi, kā arī iestāžu vadītāji pastāvīgi veic pedagogu atlasi vakantajiem amatiem. |
| Finanses | PII budžeta ieņēmumu plāns 2020.gadam ir 15 009 929 EUR, tai skaitā 12 519 290 EUR ir pašvaldības dotācija no vispārējiem ieņēmumiem, 1 382463 EUR – valsts budžeta transferti 8 mēnešiem, 1 108 176 EUR apmērā plānoti ieņēmumi no maksas pakalpojumiem, tai skaitā 975 093 EUR vecāku maksa par izglītojamo ēdināšanu pirmsskolas izglītības iestādēs. Izdevumi pirmsskolas izglītības iestādēm 2020.gadā plānoti 15 175 776 EUR apmērā, tai skaitā 11 363 083 EUR atlīdzība (74,88 % no kopējiem izdevumiem), preces un pakalpojumi - 3 343 099 EUR ( 22,03 % no kopējiem izdevumiem). Uz 2020.gada 1.augustu pirmsskolas izglītības iestāžu kases izdevumi bija 7 653 153 EUR jeb 50,43 % no kopējiem plānotajiem izdevumiem.Funkcionālo kategoriju griezumā budžeta izpilde ir šāda: vispārizglītojošās PII ir izlietojušas 5 901 330 EUR jeb 48,20 % no plānotajiem izdevumiem, speciālās PII izlietojušas 702 599 EUR jeb 53,73 %.Apstiprinātās izmaksas uz 1 izglītojamo pirmsskolas dienas grupā- vidēji 2315,78 EUR gadā, 192,98EUR mēnesī (2019.gadā attiecīgi 2226,46 EUR un 185,54 EUR) Pirmsskolas diennakts grupā- vidēji 4041,76EUR gadā, 336,81 EUR mēnesī (2019.gadā attiecīgi 3472,95 un 289,41 EUR) |
| Remontdarbi | Sadarbībā ar Daugavpils pilsētas domes Attīstības departamentu notiek būvdarbu realizācija šādos objektos:* nodota ekspluatācijā 28.PII ēka, pēc būvdarbu pabeigšanas projekta „Daugavpils pilsētas 28.pirmsskolas izglītības iestādes ēkas energoefektivitātes paaugstināšanai Liepājas ielā 37” ietvaros. Būvizmakas ir 947 808 EUR.
* Tiek veikti būvdarbi objektā „Energoefektivitātes paaugstināšana Daugavpils Stropu pamatskolas – attīstības centra ēkā – Mihoelsa ielā 4, Daugavpilī”
* tuvākā laika periodā sāksies būvdarbi 12. un 29.PII energoefektivitātes paaugstināšanai.

Uzsākta tehniskās dokumentācijas izstrāde 26.PII teritorijas labiekārtošanai, projektēšanas izdevumi – 13951.30 EUR, kā arī notiek 5.PII teritorijas labiekārtošanas projekta izstrāde.2019.gadā pabeigta visu Daugavpils pilsētas PII aprīkošana ar kodu atslēgām.Veikta videonovērošanas sistēmas ierīkošana 28.PII.Tika veikti būvdarbi un tehniskās dokumentācijas izstrāde „Mehāniskās vilkmes ventilācijas ierīkošana Daugavpils 28.pirmsskolas izglītības iestādes virtuves telpā”; būvdarbu izmaksas sastādīja 47550 EUR.Tika realizēta virkne ārpuskārtas (avārijas) remontdarbu PII ēkās. Ārkārtas remonti izglītības iestādēs galvenokārt ir saistīti ar avārijas seku likvidēšanu, jo izglītības iestāžu ēkas un tajās iebūvētie inženiertīkli ir fiziski novecojuši un tiem ir nepieciešama atjaunošanas darbu izpilde. |
| Mācību procesa organizēšana iestādēs, kurās mācību gada laikā notiks būvdarbi | Remontdarbu laikā 12.PII un 29.PII pilnībā nodrošinās mācību procesu.Abu iestāžu grupas nodrošinās mācību procesu 5.,8.,14.,18.,24.,28.,32.PII telpās un pēc adreses 18.Novembra 197V (bijusī 1.speciālā pamatskola). |
| Projektu aktivitātes | Pirmsskolas izglītības iestādēm ir sarežģītāk iesaistīties projektu darbā personāla noslogotības, svešvalodu prasmju un personāla kapacitātes dēļ. Taču pilsētā ir 3 aktīvas PII, kuras īsteno pat vairākus Erasmus+ projektus: Daugavpils 11., 13. un 27.PII. Projektu darbību pirmsskolās pamana izglītojamo vecāki, jo iestādēs tiek uzņemti ārvalstu viesi, tiek aprobētas dažādas inovācijas. Šīs iestādes labprāt informē citus Daugavpils kolēģus par savu starptautisko pieredzi. |
| **Vispārizglītojošās skolas** |
| Statistika (iestādes, izglītojamie) | 2020./2021.mācību gadā Daugavpils pilsētas Izglītības pārvaldes padotībā ir 17 vispārizglītojošās skolas, PIKC Dizaina un mākslas vidusskola „Saules skola”. Ar 1.07.2020. ir likvidēta Daugavpils 1.speciālā pamatskola. Tās izglītojamie turpinās mācības Daugavpils Stropu pamatskolā-attīstības centrā. J.Raiņa Daugavpils 6.vidusskolā vidusskolas posmā ir palikusi tikai 12.klase. Pēc skolu sniegtajām ziņām uz 2020.gada 18.augustu nākamajā mācību gadā skolās mācīsies 9190 skolēnu, kas ir tikpat kā iepriekšējā mācību gada sākumā, taču skolu komplektācija vēl turpinās. Datu bāzē ir reģistrēti 875 pirmklasnieki. Saskaņā ar Daugavpils pilsētas izglītības iestāžu attīstības stratēģiju izglītojamie Daugavpils pilsētas vispārizglītojošo skolu 10.klasēs ir iestājušies atbilstoši skolu uzņemšanas noteikumiem, iestājpārbaudījumu rezultātiem un ņemot vērā minimālās prasības- vidējais vērtējums veselās ballēs ir ne zemāks par 5 ballēm valsts pārbaudes darbos (ja nav kārtoti,-gadā) matemātikā, svešvalodā un latviešu valodā. Saskaņā ar skolu sniegtajām ziņām, 10.klasē klātienes un neklātienes vidējās izglītības programmās līdz 18.08.2020. ir iestājušies 505 skolēni. Katru gadu Daugavpilī mācās reemigrējušie skolēni. Šajā mācību gadā 55 reemigrējušiem skolēniem tiks nodrošināts atbalsts, piešķirot papildus stundas mācību programmas apguvē.  |
| Izglītības programmas | Vispārizglītojošajās skolās jaunajā mācību gadā pamatā īstenos iepriekš licencētās izglītības programmas, tomēr vairākas skolas ir licencējušas jaunas izglītības programmas. Speciālo pamatizglītības programmu skolēniem ar mācīšanās traucējumiem ir licencējusi 16.vidusskola, speciālo pamatizglītības programmu skolēniem ar valodas traucējumiem ir licencējusi Vienības pamatskola, 12.vidusskola un 16.vidusskola. Speciālo pamatizglītības mazākumtautību programmu skolēniem ar valodas traucējumiem ir licencējusi 16.vidusskola. Tehnoloģiju vidusskola-licejs ir licencējusi pamatizglītības programmu ar padziļinātu matemātikas apguvi, bet 13. vidusskola - ar padziļinātu mūzikas apguvi. Abas programmas paredz paaugstinātus sasniedzamos mācību rezultātus minētajos priekšmetos.Daugavpils pilsētas vidusskolas ir licencējušas jaunas vidējās izglītības programmas, kurās ir piedāvāti padziļināti apgūstamo mācību priekšmetu komplekti.  |
| Personāla raksturojums | 17 vispārējās izglītības iestādēs strādās 932 pedagogi, no tiem 69 - vairākās izglītības iestādēs.PIKC Dizaina un mākslas vidusskolā „Saules skola” strādās 53 pedagogi. Pedagogu kvalifikācija atbilst 2018.gada 11.septembra MK noteikumu Nr.569 „Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” prasībām. Profesionālās darbības kvalitātes pakāpes ir ieguvuši 118 pedagogi.Saskaņā ar izglītības iestāžu sniegtajām ziņām uz 18.08.2020. izglītības iestādēs ir vakantas3.646 pedagogu likmes.Izglītības iestāžu vadītāji strādā, lai nodrošinātu nepieciešamo pedagoģisko personālu mācību procesa nodrošināšanai un pašlaik vakances samazinās. |
| Jaunā mācību satura ieviešana | No 2019.gada 1.septembra pirmsskolas izglītības iestādēs tika uzsākta jaunā mācību satura ieviešana. PII audzēkņu ikdienā notika sekojošas pārmaiņas – zināšanas bērniem veidojas caur praktisko darbību, balstoties uz bērnu interesēm. Mainījās skolotāju loma - no procesa vadīšanas, informācijas nodošanas uz vides nodrošināšanu un bērnu patstāvīgās darbības virzīšanu un atbalstīšanu. Mācību priekšmeti tika pasniegti integrēti visas dienas garumā. Iepriekšējā mācību gadā dažādos semināros un konsultācijās tika apmācīti iestāžu vadītāju vietnieki un skolotāji, galvenokārt, tie, kas strādā ar bērniem no 5 gadu vecuma. Visiem skolotājiem ir pieejami VISC (Valsts izglītības satura centrs) organizētie digitālie kursi. Izglītības iestādēs un metodiskajās apvienībās pedagogi iepazīstas ar normatīvajiem dokumentiem un projekta vietnes Skola2030 materiāliem pamatizglītības satura īstenošanai no 2020.gada 1.septembra. Pedagogiem ir iespēja iegūt nepieciešamo informāciju arī Skola2030 organizētajos vebināros, kas ir veltīti aktualitātēm konkrētos mācību priekšmetos. Ir apmācītas skolu vadības komandas, kuras nodrošina jaunās mācīšanas pieejas ieviešanu skolās. Visu iepriekšējo mācību gadu semināros un konsultācijās izglītības metodiķi un skolu pedagogi strādāja ar jaunā mācību satura ieviešanas praktiskajiem jautājumiem 1.,4.,7.un 10.klasēs. Šajā mācību gadā DPIP (Daugavpils pilsētas Izglītības pārvalde) turpinās veikt monitoringu ar mērķi noskaidrot skolotāju un iestāžu administrācijas vajadzības kompetences pilnveidošanai, īstenojot lietpratības pieeju mācību procesā, un nodrošināt nepieciešamo atbalstu. |
| Finanses | Vispārējo izglītības iestāžu budžeta ieņēmumu plāns 2020.gadam ir 16 047 494 EUR, tai skaitā 6 760 511 EUR ir pašvaldības dotācija no vispārējiem ieņēmumiem, 8 930 177 EUR – valsts budžeta transferti 8 mēnešiem. 356 806 EUR apmērā plānoti ieņēmumi no maksas pakalpojumiem.Funkcionālo kategoriju griezumā budžeta izpilde ir šāda: vispārizglītojošās skolas no valsts budžeta mērķdotācijas 8 mēnešiem ir izlietojušas  617 278 EUR, jeb 89,59 %; pašvaldības dotācija izlietota 44,84 % jeb 2 294 868 EUR. Apstiprinātās izmaksas uz 1 izglītojamo 2020.gadā sastādīja vispārizglītojošajās skolās - vidēji 601,52 EUR gadā, 50,13 EUR mēnesī (2019.gadā attiecīgi 583,44EUR un 48,62 EUR).COVID-19 ietekmē Daugavpils pilsētā deklarēto bērnu ēdināšanas pabalstu izmaksai un karšu iegādei izlietoti 765 600 EUR. Atbalstu saņēmuši 5487 pirmsskolas vecuma bērni un 9101 skolas vecuma bērni. |
| Remontdarbi | Remontdarbu ietvaros DPIP, kā būvniecības procesa dalībnieks „Pasūtītājs”, piedalījās šādu būvdarbu realizācijā: * tika veikti būvdarbi un tehniskās dokumentācijas izstrāde 9. un 12.vidusskolu ķīmijas kabinetu aprīkošanai ar mehānisko ventilācijas sistēmu. Kopējas izmaksas sastāda 14600 EUR,
* izstrādāts būvprojekts un veikta ekspertīze Daugavpils Valsts ģimnāzijas dienesta viesnīcas ēkas jumta nesošo konstrukciju pastiprināšanai,
* izstrādāts būvprojekts un veikta ekspertīze objektam „Vides pieejamības nodrošināšana Daugavpils Stropu pamatskolas – attīstības centra ēkās Abavas ielā 1, Daugavpilī”. Tuvākā laikā tiks slēgts līgums par būvdarbu veikšanu,
* notiek būvdarbi objektā „Sporta nodarbību bloka atjaunošana 15.vidusskolas ēkā Valkas ielā 4, Daugavpilī”,
* uzsākti projektēšanas darbi objektam „Datorklases atjaunošana Daugavpils Centra vidusskolas ēkā”, izmaksas sastāda 8870 EUR,
* noslēgts līgums sporta laukuma sintētiskā seguma remontdarbiem 16.vidusskolas teritorijā (izmaksas 76000 EUR), un sporta laukuma sintētiskā seguma atjaunošanai 10.vidusskolas teritorijā (izmaksas 13500 EUR),

Sadarbībā ar Daugavpils pilsētas domes Attīstības departamentu:* tika pabeigti būvdarbi projektu „Daugavpils 13.vidusskolas ēkas būvkonstrukciju noturības nodrošināšana un blakus telpu atjaunošana”, kā arī „Daugavpils 13.vidusskolas ēkas telpu vienkāršota atjaunošana (SAM 8.1.2.)” ietvaros,
* tiek veikti būvdarbi objektā „Daugavpils pilsētas vispārējās izglītības iestādes ēkas Parādes ielā 7, Daugavpilī pārbūve mācību vides uzlabošanai”.
 |
| Projektu aktivitātes | Pilsētas izglītības iestādes aktīvi darbojas un iesaistās dažādos projektos, šobrīd apgūstamā finansējuma apjoms Erasmus+ projektos tuvojas 3 milj.EUR. Daugavpils pilsētas izglītības iestādēs noslēdz iepriekš atbalstītos Erasmus+ vairākgadīgos projektus, turpina īstenot iepriekšējā gadā apstiprinātos.2020.gadā Erasmus+ programmas pamatdarbības Nr.1 (KA1) „Mācību mobilitāte skolu sektorā” apstiprināti 3 jauni projekti par kopējo summu 74285.00 EUR, kuri tiks īstenoti dažādos termiņos (1 – 2 gadi) un pievienosies jau īstenojamajiem un iepriekšējā gadā atbalstītajiem. Tā bez aktīvās Daugavpils 3. un 10.vidusskolas projektu skolotāju pilnveidei ārvalstīs īstenos Daugavpils Centra vidusskola.COVID-19 pandēmijas dēļ ir apturētas daudzas mobilitātes, projektu termiņi tiek pagarināti un pilnvērtīga starptautiskā sadarbība atjaunosies tikai pilnas drošības apstākļos. DPIP turpinās īstenot projektu pieaugušo izglītības jomā “Inovācijas pieaugušo izglītībā Daugavpils pašvaldībā” un citus 2019.gadā uzsāktos Erasmus+ projektus ("Izglītojamo 21.gs.prasmes ANO sociālo mērķu attīstības kontekstā", “Inovācijas un transformācijas izglītībā un "Augšup! Spēlēs balstītas prakses izstrāde migrantu bērnu iekļaušanai"), “Eiropa pilsoņiem” projektu “Iepazīstot Eiropas cilvēkus, atklāj Eiropu no jauna”. COVID-19 epidēmijas dēļ projekti pagarinās, jo nav iespējams īstenot mobilitātes.DPIP un Daugavpils skolu 2020.g. Erasmus+ programmas stratēģisko partnerību jaunie projekti būs zināmi rudenī, jo pandēmijas dēļ Eiropas Komisija pārcēlusi izvērtēšanas termiņus. Erasmus+ programmas projekti ir īpaši atbalstāmi skolās, jo tajos kā dalībnieki piedalās arī izglītojamie (kuriem bieži tā ir pirmā ārvalstu vizītes un svešvalodas pielietojuma pieredze).Daugavpils pedagogi turpina apgūt Eiropas izglītības projektu internetplatformas eTwinning iespējas, vairāk nekā 20 pilsētas izglītības iestādes darbojas, īstenojot projektus internetvidē. Pilsētā ir 2 eTwinning „vēstnieki” (pedagogi-lektori un konsultanti).DPIP konsultē pilsētas izglītības iestādes, pedagogus par projektu iespējām, informē un atbalsta dažāda tipa projektu īstenošanu (starptautiski projekti tiek īstenoti nepārtraukti un vienlaicīgi vairākās iestādēs). Izglītības iestādes piesaistot ES fondu projektus, kuru finansējums 100% sedz izdevumus, veicina arī pilsētas dažādu nozaru ekonomisko attīstību (viesnīcu, ēdināšanas uzņēmumu, kultūras iestāžu un tml.).2020.g. rudenī DPIP pārraudzīs jau otrās kārtas 7 nevalstisko organizāciju Jaunatnes iniciatīvas projektu (kopējās izmaksas 32200.00 EUR) īstenošanu, kas tika atbalstīti ESF projekta Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” ietvaros Daugavpils pašvaldībā. |
| **Interešu izglītības iestādes** |
| Statistika (iestādes, izglītojamie) | Daugavpils pilsētas bērnu un jauniešu centrs (turpmāk – BJC ) “Jaunība” ir interešu izglītības iestāde, kas piedāvā lielu klāstu programmu, mācību procesu realizē Tautas ielā 7 un Jaunās Forštadtes mikrorajona BJC “Jaunība” filiālē “Sudraba avoti”, Stāvā ielā 23. Iestādes struktūrā jau vairākus gadus darbojas mikrorajonu bērnu klubi, kas ir pieejami mikrorajona bērniem un jauniešiem, tādēļ interešu izglītības programmas ir arī pieejamas pilsētas mikrorajonu 7 bērnu klubos.Daugavpils BJC “Jaunība” saskaņā ar tā Nolikumu apmeklē bērni un jaunieši no 3 līdz 25 gadiem. Noslēdzot mācību gadu, VIIS sistēmā reģistrēto audzēkņu skaits bija 2746, no tiem 729 audzēkņi nodarbojās divos un vairāk pulciņos. No 2020.gada janvāra VIIS sistēmā mainījās programmu klasifikators, līdz ar to arī mainījās interešu izglītības programmās iesaistīto audzēkņu uzskaites metodika. Mācību gada laikā kultūrizglītības programmas apguva 1253 audzēkņi, tai skaitā radošās industrijas programmās 19 audzēkņi, tehniskās jaunrades pulciņos nodarbojās 231 audzēknis, sporta izglītībā – 386, vides interešu izglītībā iesaistījās 53 audzēkņi. Mikrorajonu bērnu klubos pulciņu nodarbībās iesaistījās 627 bērni un jaunieši. Interešu izglītībā vairāk iesaistās pamatskolas vecuma bērni: 1.- 6.klase – 906, 7.- 9.klase – 1071, vidusskolēni un jaunieši, kas beiguši skolu, – 228 un pirmsskolas vecuma bērni – 381. Tradicionāli vairāk interešu izglītības pulciņos nodarbojas meitenes – 1589 audzēknes no kopējā skaita.Pilsētas vispārizglītojošajās skolās interešu izglītībā iesaistījās 4611 skolēni. Tradicionāli visvairāk bērni iesaistās kultūrizglītībā – 3244 skolēni, populāras ir sporta izglītības programmas – 470 skolēnu, tehniskās jaunrades programmas apguva 183 skolēni, jaunatnes darba programmās un izglītojošajās programmās iesaistījās 628 skolēni. Skolās vides izglītības programmās iesaistīti 86 skolēni. Skolās interešu izglītības pulciņus vairāk apmeklē 1.-4.klašu skolēni – 2326, pamatskolas vecuma 5.-9.klašu skolēni – 1824, mazāk interešu izglītības programmās ir vidusskolēnu – 643, kas ir izskaidrojams ar lielu mācību slodzi.Interešu izglītības programmās tradicionāli aktīvāk iesaistās meitenes, jo meitenes vairāk dejo, dzied un nodarbojas vizuāli plastiskās mākslas pulciņos. Zēni vairāk iesaistās tehniskās jaunrades, sporta un deju programmās, bet tomēr zēnu īpatsvars arī ir mainīgs. Iespēju robežās interešu izglītības programmās iesaistās bērni un jaunieši ar speciālām vajadzībām – 212 (BJC “Jaunība” un skolās). |
| Izglītības programmas | BJC “Jaunība” piedāvā 5 veidu interešu izglītības programmas dažādās jomās: kultūrizglītība, tehniskā jaunrade, sports, vides interešu izglītība un citas izglītojošās programmas pirmsskolas vecuma bērniem un jauniešiem pilsētas mikrorajonu bērnu klubos.BJC “Jaunība” kultūrizglītībā piedāvā mūsdienu dejas programmas, deviņās pilsētas skolās darbojas tautas deju kolektīvi, mūzikas izglītību (kora dziedāšana un vokālā māksla) piedāvā gan BJC “Jaunība”, gan 13 pilsētas skolas. Tradicionāli darbojas vizuālās un vizuāli plastiskās mākslas pulciņi, darbojas skolas teātru un skatuves runas mākslas pulciņi. Ir iesācies sagatavošanās darbs XII Latvijas Skolu jaunatnes dziesmu un deju svētkiem. Šajā mācību gadā lielie svētki tika pārcelti uz 2021.gada vasaru, darbs turpināsies, notiks dziesmu un deju svētku repertuāra apguves skates koriem un mūsdienu deju kolektīviem. Tautas deju kolektīvi svētku repertuāru ir apguvuši, gaida fināla rezultātus.BJC “Jaunība” populāras ir sporta izglītības programmas: triatlons (šīs programmas ietvaros padziļināti māca arī peldēšanu), sporta orientēšanās, galda spēles un šahs, skolās vairāk pieprasīti komandu sporta veidi: volejbols, basketbols, futbols, kā arī vieglatlētika un ārstnieciskā un koriģējošā vingrošana.BJC “Jaunība” divas interešu izglītības programmas “Lietu otrā dzīve” un “Kartogrāfija” pēc jaunā klasifikatora tika iekļautas vides interešu izglītībā.Pilsētas skolās vides izglītības programmās dalībnieku skaits ir mazliet sarucis.Pēdējos gados aug pieprasījums pēc tehniskās jaunrades programmām, kuras apgūst zēni vecumā no 1.-9.klasei. Tehniskās modelēšanas, lidmodeļu un raķešu modelisma, datoru un programmēšanas, elektronikas un radioelektronikas, robotikas untrases modelisma, kā arī kartingu un mazmoto sekcijās un pulciņos BJC “Jaunība” un pilsētas skolās nodarbojas vairāk par 500 audzēkņu. Aktīvi darbojas “Bērnu spīdveja skola”. Ar šo mācību gadu profesionāli attīstās kartingu klubs.Skolās darbojas skolēnu pašpārvaldes, dažādas interešu grupas, jaunsargi, debašu klubi un jaunatnes informatīvie līdzekļi – skolas avīzes, žurnālistikas pulciņi, literārās jaunrades un svešvalodu pulciņi, kā arī darbojas skolas muzeji.Jaunā BJC struktūrvienība „Daugavpils Inovāciju centrs” šajā mācību gadā piedāvā Daugavpils pašvaldības izglītības iestāžu skolēniem un skolotājiem centra apmeklējumu un bezmaksas izglītojošas nodarbības . |
| Personāla raksturojums | BJC “Jaunība” darbību nodrošina skolotāji, metodiķi, bērnu klubu vadītāji, direktora vietnieki, bibliotekāre, tehniskais personāls – kopā 132 darbinieki. Visiem pedagogiem ir atbilstoša izglītība un pieredze savā darba jomā. BJC “Jaunība” kolektīvā strādā 70 pedagogi, no tiem 18 vīriešu. Pastāvīgais darbs BJC “Jaunība” ir 87% darbiniekiem. Pedagogu vidējais vecums ir 54 gadi. 30 pedagogiem ir maģistra grāds, 9 pedagogi ir piedalījušies pedagogu profesionālās darbības kvalitātes novērtēšanas procesā. |
| Finanses | Interešu izglītībai budžeta ieņēmumu plāns 2020.gadam ir 1 382 997 EUR, tai skaitā 831989 EUR ir pašvaldības dotācija no vispārējiem ieņēmumiem 498 844 EUR – valsts budžeta transferti 8 mēnešiem. BJC „Jaunība” (t.sk. Daugavpils Inovāciju centrs) 52 164 EUR apmērā plānoti ieņēmumi no maksas pakalpojumiem.Uz 01.08.2020. izdevumi no pašvaldības budžeta sastādīja 410 878 EUR jeb 49,38 % no 2020.gada plānotajiem izdevumiem, attiecīgi izdevumi no valsts budžeta mērķdotācijas 8 mēnešiem bija 459 207 EUR jeb 90,40 %. Apstiprinātās izmaksas uz 1 izglītojamo 2020.gadā sastādīja BJC „Jaunība” vidēji 238,63EUR gadā, 19,89 EUR mēnesī. |
| Remontdarbi | Sadarbībā ar Daugavpils pilsētas domes Attīstības departamentu, tika izsludināts konkurss būvdarbu veikšanai objektā „Ēkas Vienības ielā 30, Daugavpilī, pārbūve un pieguļošās teritorijas labiekārtošana”. |
| 1. **Daugavpils pilsētas vispārējās izglītības iestāžu attīstības stratēģija 2018.-2025.gadam**
 |
| Stratēģijas 2018.-2025.gadam izpildes pārskats | RV1-1.1, 1.2.Turpinās pieredzes apmaiņas pasākumi, konsultācijas pirmsskolas izglītības skolotājiem.Ir pilnveidotas mācību priekšmetu programmas atbilstoši aktuālajām pirmsskolas izglītības vadlīnijām.RV1- 2.1,2.2.No 2019.gada 1.septembra pirmsskolas izglītības iestādēs tika uzsākta jaunā mācību satura ieviešana. Process tiek regulāri kontrolēts un mācību gada laikā ir veikts monitorings ar mērķi noskaidrot skolotāju vajadzības, labas prakses piemērus un nepieciešamos turpmākos skolotāju kompetenču pilnveidošanas virzienus. RV1-3.1,3.2.Sākot ar 2018.gadu 15 grupas, kurās process notika bilingvāli, mainīja izglītības programmu un īsteno „Vispārējās pirmsskolas izglītības programmu” (tikai valsts valoda). 2020.gadā šādu grupu skaits pieaugs par 8.Ir izveidots bērnu uzraudzības pakalpojuma sniedzēju (aukles) atbalsts Daugavpils pilsētas pašvaldībā 1,5 – 3 gadu veciem bērniem pirmsskolas izglītības programmas apguvei (pēc pieprasījuma).RV1- 4.1,4.2,4.3.Turpinās darbs pie pedagogu profesionālās pilnveides darbā ar bērniem ar speciālajām vajadzībām, atbilstošas vides un piemērotu mācību līdzekļu nodrošināšanas, turpinās atbalsta personāla piesaiste izglītojamo individuālo vajadzību respektēšanai.RV1-5.1.Turpinās darbs pie atbilstošas izglītojošās vides veidošanas. Pedagogi regulāri papildina mācību un uzskates līdzekļus.RV1-6.1.,Turpinās darbs pie bērnu atveseļošanas un slimību profilakses sistēmas pilnveidošanas. Katrā iestādē ir izstrādāts bērnu slimību profilakses pasākumu plāns (veselības dienas, sporta pasākumi, norūdīšanas pasākumi utt,).RV1-7.1,7,2.,7.3.Notiek regulāra vecāku izglītošana bērna atbalstam pozitīvai uzvedībai un arī citos izglītības un audzināšanas jautājumos.Pakāpeniski pirmsskolas izglītības iestādēs tiek ieviesta e-klase. Pirmsskolas izglītības iestādes aktīvi izmanto e-klasi sava darba plānošanai, saziņai ar bērnu vecākiem.RV1-8.1,8.2,8.3.Ir izpildīti. Sakārtota pirmsskolas bilingvālās izglītības sistēma, kas veicina bērnu valsts valodas pamatprasmju apguvi. Vecāki ir informēti par bilingvālās pieejas būtību, apzinās savu lomu bērnu valsts valodas un dzimtās valodas apguvē. Piesakot bērnu uz pirmsskolas izglītības iestādi, vecāki ļoti bieži mutiski izsaka vēlmi izglītot savus bērnus, izmantojot tieši šo pieeju.RV1- 9.1.,9.2.,9.3.,9.4.Samazināta bērnu rinda uz pirmsskolas vispārizglītojošajām iestādēm. Iestādēs regulāri veic vecāko bērnu grupu piepildījuma analīzi un pēc iespējas tiek mainīts grupu sastāvs, veidojot arī jauktā vecuma grupas.Turpinās darbs pie atbilstošas materiāltehniskās bāzes. Katru gadu pirmsskolas izglītības iestādes saņem jaunus datorus, projektorus un citu tehnisko aprīkojumu, kurš ir nepieciešams mācību procesa pilnveidošanai. Nodrošinātas mācību procesam nepieciešamās programmas. RV1-10.1.,10.2.,10.3.Izstrādāta un ieviesta pirmsskolas izglītības iestāžu darbinieku darba kvalitātes noteikšanas sistēma.Ir nodrošināta pirmsskolas izglītības iestāžu vadītāju darba kvalitātes vērtēšana.RV2-1.1.,1,2.,3.1.,4.1.,4.2.,6.1.RV4-1.1.,2.2.,2.3.Ir sniegts metodiskais atbalsts skolotājiem un iestāžu vadībai kompetenču pieejas izpratnē. Pedagogi gūst pieredzi caurviju prasmju akcentēšanā mācību procesā. Metodiskajās apvienībās ir uzsākts un turpinās darbs jaunā mācību satura plānošanā un izpētē. Izglītības iestādes ir aktualizējušas izglītības programmas atbilstoši normatīvo aktu prasībām. Joprojām ir aktuāla skolotāju komandas sadarbības veicināšana, atvēlot tās darbam konkrētu laiku, kā arī kopīgu mācību organizēšana.Ir sakārtots to izglītības iestāžu tīkls, kuras īsteno speciālās izglītības programmas. Ir izveidoti un darbojas izglītojamo uzņemšanas kritēriji vidējās izglītības pakāpē. Izglītības iestādes ir izveidojušas jaunas vidējās izglītības programmas, piedāvājot daudzveidīgu padziļināto mācību priekšmetu kursu apguvi atbilstoši skolēnu interesēm un nākotnes studijām.RV2-1.4.-1.7.Uzdevumi tiek pildīti (atbalsts projektu darbā), taču liela loma ir pirmsskolas izglītības iestāžu vadībai un personāla organizācijai, kā arī strādājošo vecumam. Vairāku faktoru sakritība bieži vien neveicina atbildības uzņemšanos par projektu darbu un starptautisko sadarbību. Ir jāturpina strādāt, lai pirmsskolas iestādes vairāk iesaistītos projektu darbā. Turpinās Erasmus+, Nordplus, eTwinning projektu apguve, pilsētas ārvalstu viesu uzņemšana - darbs pie PII sadarbības starptautiskā mērogā ar līdzīgām iestādēm ES, pedagogu piedalīšanās starptautiskās mobilitātēs. Pedagogi aktīvi iesaistās e-Twining un Erasmus+ projektos.RV2-8.1.,8.2.,8.4.,8.5.,9.Uzdevumi izpildīti un tiks turpināti, ESF projekta nr. 8.3.5.0/16/I/001 “Karjeras atbalsts vispārējās un profesionālās izglītības iestādēs” īstenošana tiek pagarināta uz vēl vienu pilnu mācību gadu līdz 31.12.2021. RV2-9.Inženierzinātņu skolas nodarbības daļēji izpildītas, COVID-19 karantīnas dēļ daļu nodarbību nebija iespējas realizēt, plānots izpildīt 2020./2021. I semestrī.RV2-10.ESF projekta nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” īstenošana netika pārtraukta, konsultācijas notika attālināti.RV6 - 1.1.,1.2.,1.3.,1.4.,1.5.     Visi uzdevumi tiek īstenoti. Tika nodrošināta veselību veicinoša darba vide izglītības iestādēs un veicināta izglītības iestāžu iesaiste skolēnu un skolas darbinieku veselības veicināšanā. Daugavpils pilsētas izglītības iestādes turpina darboties Nacionālajā Veselību veicinošo skolu tīklā (NVVST). 15 izglītības iestādēm tika piešķirts statuss „Veselību veicinoša izglītības iestāde”: 10.,12., 13., 16.,17.vidusskolām, Tehnoloģiju vidusskolai - licejam, Centra vidusskolai, Stropu pamatskolai– attīstības centram, Saskaņas pamatskolai, Vienības pamatskolai, 4. pirmsskolas izglītības iestādei, 9. pirmsskolas izglītības iestādei (no 2020.gada 01.septembra 4.un 9. PII vairs nebūs speciālās izglītības iestādes), 26.pirmsskolas izglītības iestādei, 27.pirmsskolas izglītības iestādei, Rugeļu pirmsskolas izglītības iestādei. Izglītības iestādes ar statusu “Veselību veicinoša skola” saņēma SPKC (Slimību profilakses un kontroles centrs) sagatavotos informatīvos un metodiskos materiālus, piedalījās visos SPKC organizētajos semināros, kursos un apmācībās (valsts finansēti veselības veicināšanas pasākumi par aktuālām tēmām gan skolēniem, gan skolotājiem). Izglītības iestādēs  tika organizēti izglītojoši pasākumi un stundas par slimību profilakses pasākumiem. Izglītības iestādes piedalījās profilakses programmās un sniedza informatīvu atbalstu SPKC veselības veicināšanas kampaņām „HIV nešķiro – tas attiecas arī uz Tevi!”, „Izvairies no smēķētāja!”, „Mīli savu sirdi! Atpazīsti un rīkojies!”, „Lai būtu skaidrs!”, „Pasargāts, jo vakcinēts!”, „Nenovērsies!”. Daugavpils pilsētas izglītības iestādēs tika organizētas interaktīvas nodarbības NVVST skolēniem, PII bērniem un darbiniekiem „Izvairīšanās no traumatiskām situācijām” un izglītojošie pasākumi vispārējās izglītības iestāžu 4. – 5. klašu izglītojamajiem par traumu profilaksi. NVVST skolēniem tika organizēti informatīvie pasākumi un izglītojošās nodarbības skolēniem un darbiniekiem par veselīgo dzīvesveidu, atkarībām, fizisko aktivitāti, seksuālo un reproduktīvo veselību. NVVST skolās tika realizēts izglītojošo pasākumu cikls (Interaktīvas nodarbības „Personīga higiēna”) pirmsskolas izglītības iestāžu un vispārējās izglītības iestāžu 1. – 2. klašu izglītojamajiem par personīgo higiēnu un pareizu roku mazgāšanu.2019./2020. mācību gadā sadarbībā ar SPKC tika organizēts pirmais NVVST dalībniekiem pieredzes apmaiņas seminārs Latvijā ar mērķi iepazīt Daugavpils pilsētas Veselību veicinošo skolu darbību un uzzināt par to aktivitātēm veselības veicināšanā. COVID-19 pandēmijas laikā izglītojamie no Daugavpils izglītības iestādēm piedalījās NVVST konkursā “Maini savus paradumus – Tu to vari!”.                  RV6 - 2.1.,2.2.,2.3.,2.4.     Uzdevumi izpildīti un tiks turpināti. Tika nodrošināta veselīga uztura pieejamība un bezmaksas ēdināšana vispārējās izglītības iestādēs 1.-12. klašu izglītojamajiem un pirmsskolas izglītības iestāžu izglītojamajiem, kas apgūst obligāto pirmsskolas izglītības programmu sagatavošanas grupā. Ārkārtējās situācijas laikā tika nodrošināta bezmaksas ēdināšana bērniem no ģimenēm, kurās trūkst finansiālo resursu pamatvajadzību nodrošināšanai, Daugavpilī deklarētie pirmsskolas un skolas vecuma bērni saņēma  ēdināšanas atbalstu. RV6 - 3.1.,3.2.,3.3.Uzdevumi izpildīti un tiks turpināti. Tika nodrošināta higiēnas prasību ievērošana izglītības iestādēs saskaņā ar tiesību normatīvajiem aktiem.  Sakarā ar veiktiem monitoringa pasākumiem izdevās  kontrolēt saslimstību izglītības iestādēs un samazināt gripas izplatību starp bērniem.Tika veikts izglītojošais  darbs izglītības iestādēs par pretepidēmijas pasākumiem. RV6 - 4.1.,4.2.Uzdevumi izpildīti daļēji sakarā ar ārstu trūkumu Daugavpils zobārstniecības poliklīnikā.  2018./2019. m. g.  tikai Daugavpils 9. vidusskolas skolēniem tika  nodrošināti izglītojamo mutes veselības ārstniecības pakalpojumi.  Izglītības iestādēs  tika organizēti izglītojošie pasākumi un stundas par mutes higiēnas nozīmi.  Daugavpils pilsētas izglītības iestādēs tika realizēta LR Veselības ministrijas programma pirmsskolas un sākumskolas vecuma bērniem Latvijā par mutes un zobu veselības veicināšanu saistībā ar veselīga uztura paradumiem un SPKC sabiedrības informēšanas kampaņa „Man ir tīri zobi!”. Skolēnu profilaktiskās pārbaudes pie zobu higiēnista tiks turpinātas 15. un 16. vidusskolā.RV6 - 5.1.,5.2.Uzdevumi izpildīti un tiks turpināti. Izglītības iestādēs  tika organizēti pasākumi un  atkarības profilakses aktivitātes, izglītojošas nodarbības, lekcijas skolēniem un vecākiem par atkarību izraisošo vielu profilaksi un ietekmi uz veselību.RV6. Visi uzdevumi tiek īstenoti. COVID-19 karantīnas dēļ daļu nodarbību (peldētapmācības, sporta interešu izglītības programmas) nebija iespējas realizēt, plānots izpildīt 2020./2021. m.gadā. Peldētapmācība 2020./2021.m.g. īstenota netiks.RV7-1.,2.,3.4.Visi stratēģiskie uzdevumi tiek īstenoti. Astoņās skolās darbojas APU komandas, kuras risina uzvedības problēmas, plāno aktivitātes šo problēmu novēršanai vai veic prevencijas pasākumus. Katra izglītības iestāde ir izstrādājusi audzināšanas vadlīnijas 3 gadu posmam. Tikumisko vērtību apgūšanā katrai skolai ir sava pieeja. Veikts nozīmīgs darbs skolu parlamentu sadraudzībā un sadarbībā. Karantīnas dēļ pašpārvalžu komandu saliedēšana un sadarbība tika pārtraukta, tā turpināsies nākamgad un radīsies jaunas iniciatīvas jauniešu dzīves aktivizēšanai.RV8-1.1.,2.1.,4.1.,5.1.,6. Vecāki līdzdarbojas un izsakās par izglītības jautājumiem vecāku koordinācijas padomē un darba grupās.COVID-19 karantīnas dēļ aptauja netika veikta, jāpilnveido aptaujas jautājumi. Latviešu valodas kursu organizēšana notiek katru gadu, arī COVID-19 laikā tika nodrošinātas attālinātās mācības.  Pieaugušo izglītotāji  izmanto seminārus vai attālinātos kursus izglītības kvalitātes uzlabošanai, par kuriem viņus informē Izglītības pārvalde. Strādājošie izmanto iespēju apgūt valstī nepieciešamās darba prasmes, izmantojot programmas "Izaugsme un nodarbinātība" prioritārā virziena "Izglītība, prasmes un mūžizglītība" 8.4.1. specifisko atbalsta mērķi "Pilnveidot nodarbināto personu profesionālo kompetenci" ietvaros.RV9-1.,2.,3.,4.,5.,6.,7.Stratēģijā nospraustie uzdevumi tiek pildīti. Katrā pilsētas izglītības iestādē darbojas interešu izglītības programmas. BJC “Jaunība” notiek īstenoto interešu izglītības programmu izvērtējums, paralēli izpētot pieprasījumu veidot jaunas interešu izglītības programmas, kuras varētu realizēt Daugavpils Inovāciju centrā. Pilnveidojot un veidojot jaunas interešu izglītības programmas, tiek domāts par audzēkņu individuālo kompetenčuun talantu attīstību, tiek veidotas kombinētas programmas tehniskajā jaunradē un vides interešu izglītībā (piemēram, raķešu modelisma pulciņa programmā ir inženierzinātnes tehnoloģijas un datorika, orientēšanās prasmes prasa kartogrāfijas un ģeogrāfijas zināšanas, audzēkņu datorprasmes, kas pāriet programmēšanas zināšanās, piemēram, veidojot projektu “Virtuālās realitātes veidotāja darbs – ceļojums Dinaburgas pilī” (digitālo tehnoloģiju joma).COVID-19 karantīnas dēļ gan skolotājiem, gan audzēkņiem bija liels izaicinājums strādāt attālināti, izmantojot mācību procesā e-platformas. Tā bija jauna pieredze. Mācījās kopā. Attālināti notika Starptautiskais Oskara Stroka jauno pianistu konkurss, kurā piedalījās vairāki mūsu pilsētas izglītības iestāžu audzēkņi. Šogad nenotika paredzētie XII Latvijas skolu jaunatnes dziesmu un deju svētki, bet iesāktais darbs turpinās, svētki būs.Pirms COVID-19 karantīnas tika organizētas tikšanās un dažādas aktivitātes sadarbībā ar NVO, ar ārvalstu jauniešiem, kas Latvijā viesojas projektu programmās. Interešu izglītības skolotāji iesaistās eTwinning projektos, organizējot videokonferences karantīnas laikā.Tiek uzturēta un iespēju robežās uzlabota materiāli tehniskā bāze interešu izglītības programmu realizēšanai. |
| 2020./2021.mācību gada izaicinājumi | * Izglītības procesa nodrošināšana COVID-19 apstākļos, atbilstoši MK noteikumiem Nr.360, SPKC un IZM rekomendācijām;
* jaunu PII grupu ar latviešu mācību valodu atvēršana;
* pārejas uz mācībām latviešu valodā nodrošināšana atbilstoši licencētajām izglītības programmām;
* jaunā mācību satura ieviešanas uzsākšana skolās;
* vietējās sabiedrības iesaistīšana jaunā mācību satura ieviešanā;
* Stropu psk. pirmsskolas izglītības programmu īstenošanas, Inovāciju centra, 12.PII un 29.PII darbības nodrošināšana ēku atjaunošanas darbu laikā;
* Saskanas pamatskolas pārcelšanās uz ēku Parādes ielā 7;
* BJC “Jaunība” pārcelšanās uz ēku Saules ielā 7;
* Gatavošanās un piedalīšanās XII Latvijas skolēnu dziesmu un deju svētkos.
 |
| 1. **Izglītības procesa nodrošināšana COVID-19 apstākļos, atbilstoši 9.06.2020. MK noteikumiem Nr.360, SPKC un IZM rekomendācijām**
 |
| Mācību darba formāts | Visās izglītības iestādēs mācības notiks pēc IZM piedāvātā A varianta: nodarbības notiek klātienē ar attālināto mācību elementiem 7.-12.klasēs (līdz 20% no visām mācību stundām) |
| Izglītības iestāžu darbības pamatprincipi  | Izglītības iestādes savu darbu organizēs, balstoties uz 2020.gada 9.jūnija MK noteikumos Nr.360 „Epidemioloģiskās drošības pasākumi COVID-19 infekcijas ierobežošanai” definētiem pamatprincipiem: informēšana; distancēšanās;higiēna; personas veselības stāvokļa uzraudzība. |
| Rīcība izglītojamā vai pedagoga saslimšanas gadījumā | Sadarbībā ar SPKC un dibinātāju skola organizē attālinātas mācības visiem ar saslimušo personu kontaktā bijušajiem izglītojamajiem un/vai lemj par pedagogu attālinātu darbu. |
| 1. **Būtiski valdības lēmumi, uzsākot mācību gadu**
 |
|  | * Izglītības iestāžu darbību reglamentē 2020.gada 9.jūnija MK noteikumi Nr.360 „Epidemioloģiskās drošības pasākumi COVID-19 infekcijas ierobežošanai”;
* Turpinās pāreja uz latviešu valodu atbilstoši Izglītības un Vispārējās izglītības likumos noteiktajam: pakāpeniski no 01.09.2019;
* Tiek uzsākta izglītības satura reformas ieviešana no 01.09.2020. skolā 1.,4., 7.,10.klasēs;
* Stājas spēkā 2019.gada 19.novembra MK noteikumi Nr.556 „Prasības vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām”, kas paredz izglītības iestādes pienākumus šo skolēnu izglītošanā;
* Tiek palielināta zemākā darba algas likme pedagogiem līdz 790 eiro par 30 stundām skolā un par 40 stundām PII;
* Tiek palielināta zemākā darba algas likme skolu direktoriem: līdz 100 skolēnu – 1056 EUR (+53); no 101 līdz 150 skolēnu – 1112 EUR (+56); no 151 līdz 300 skolēnu – 1169 EUR (+60); no 301 līdz 500 skolēnu – 1224EUR (+62); no 501 līdz 800 skolēnu – 1278 EUR (+64); no 801 līdz 1000 skolēnu – 1334 EUR (+67);
* Izskatīšanai valdībā ir iesniegts IZM ziņojums par vidusskolu tīkla attīstību valstī un vidusskolu darbības kvalitatīvajiem un kvantitatīvajiem rādītājiem.
 |
| 1. **2020./2021.mācību gada riski**
 |
| Epidemioloģiskā drošība un mācību process | * Izglītības iestāžu konsekventa epidemioloģiskās drošības pasākumu īstenošana, organizējot mācību procesu;
* Nepieciešamības gadījumā kvalitatīva attālināta mācību procesa organizēšana izglītības iestādēs;
* Metodiskā un administratīvā darba organizēšana attālināti;
* Jaunā satura ieviešana COVID-19 apstākļos;
 |
| Mācības valsts valodā | * Pašvaldības gatavība katrā pirmsskolas izglītības iestādē pēc nepieciešamības organizēt mācību procesu latviešu valodā;
* Pedagogu valsts valodas lietošanas līmenis;
* Izglītojamo valsts valodas lietošanas līmenis.
 |
| Pedagogi  | * Pedagogu trūkums izglītības iestādēs eksaktajos mācību priekšmetos;
* Pedagogu motivācija mainīt savu pedagoģisko pieeju atbilstoši jauno izglītības standartu un vadlīniju prasībām.
 |
| Vidusskolu tīkls un darbības kvalitāte | * Vidusskolu darbības kvantitatīvo un kvalitatīvo rādītāju atbilstība prasībām (ja mācību gada beigās vidusskolu 12.klašu skolēnu obligāto centralizēto eksāmenu (OCE) līmenis nesasniegs 40% un/vai skolēnu skaits vidusskolas posmā būs mazāks par 120, skola saņems IZM brīdinājumu par pilnu vai daļēju finansējuma pārtraukšanu pedagogu algām).
 |

1. **Metodiskā darba prioritātes:**
* Skolotāju kompetences pilnveidošana un sadarbības veicināšana jaunā mācību satura plānošanā un īstenošanā;
* Izglītības iestāžu vadības un pedagogu kompetences paaugstināšana iestādes darba pašvērtējuma procesa organizēšanā un pašnovērtējuma ziņojuma izstrādāšanā.
1. **Pasākumi, kas tiek plānoti augustā-oktobrī**

**Izglītojamo drošību veicinoši pasākumi:**

* drošības pasākumu izstrādāšana un ieviešana, mācību procesa organizēšana atbilstoši MK noteikumiem Nr.360, IZM ieteikumiem un SPKC ieteikumiem Daugavpils pilsētas pirmsskolas un vispārizglītojošās izglītības iestādēs.Vecāku/likumisko pārstāvju informēšana par mācību procesa organizēšanu un ierobežojošiem pasākumiem iestādē;
* Daugavpils pilsētas pašvaldības policija plāno arī turpmāk strādāt un produktīvi sadarboties ar Daugavpils pilsētas Izglītības pārvaldi sekojošos virzienos:

-patrulēšanas laikā pievērst uzmanību Daugavpils pilsētas administratīvajā teritorijā esošajām skolām, skolu apkārtnei, skolēnu un jauniešu pulcēšanās vietām;

-veikt pārrunas par drošību Daugavpils pilsētas 1.klašu skolēniem;

- īstenot profilaktisku darbu ar Daugavpils pilsētas skolēniem un jauniešiem(lekcijas, 4.klašu ekskursijas, „Ēnu diena”).

* Valsts policijas Latgales reģiona pārvaldes Kārtības policijas biroja un Daugavpils iecirkņa amatpersonas, sākoties jaunajam mācību gadam,

-iespēju robežās organizēs konkursus, vērstus uz nepilngadīgo tiesisko audzināšanu, pārkāpumuprevenciju un radošu attīstību;

-pēc pieprasījuma apmeklēs izglītības iestādes, piedaloties Drošības stundās, kurās tiks pārrunāti aktuālākie drošības jautājumi.

**Administratīvā un metodiskā darba pasākumi**

17.08.- 21.08.2020. – Skolu tehniskās gatavības pieņemšana

26.08.2020. –Pedagogu Augusta konference

28.08.2020. –Izglītības iestāžu vadītāju sanāksme

01.09.2020.- no plkst.12.00-14.00 –Dubrovina parkā Zinību dienai veltīts pasākums

5.09.-11.09.2020. – PII tehniskās gatavības pieņemšana

Līdz 16.09.2020. – Administratīvā un metodiskā darba plānošana

2.10.2020. – Skolotāju dienas svinīgais pasākums (ja ļaus epidemioloģiskā situācija)

26.10.-30.10.2020. –Karjeras nedēļa

Skolēnu brīvdienas –Pasākumi pirmsskolas, sākumskolas skolotājiem kompetencēs balstītās mācīšanās pieejas īstenošanā

15.10.-17.10.2020. – #ErasmusDienas 2020(starptautisko projektu nozīmības akcentēšana saistībā ar VIAA)

2020.gada 24.augustā.

Daugavpils pilsētas Izglītības pārvaldesvadītāja Marina Isupova